Datum: 26. 5. 2021

OBVESTILO OBČINAM

LETOVANJE OTROK IN ŠOLARJEV NA DEBELEM RTIČU 2021

Območno združenje RKS Novo mesto bo organiziralo letovanje za 174 otrok na zdravstvenem in 30 na socialnem letovanju na Debelem rtiču. Letovali bodo od 3. 7. do 10. 7., od 10. 7. do 17. 7. in od 17. 7. do 24. 7. 2021. Za zdravstveno letovanje pridobijo starši napotitev za otroke pri svojih zdravnikih oz. pediatrih za tiste otroke, ki so imeli v letu od februarja 2020 do februarja 2021 po dva zapisa o bolezni otroka v zdravstvenem kartonu. Za socialno letovanje sprejemamo prijave na Območnem združenju RKS Novo mesto, zaradi omejenega števila mest bodo izbrani otroci z najnižjimi dohodki na družinskega člana. Prispevek za sedem dnevno letovanje na Debelem rtiču je 24,5 eur. Prijave zbiramo na novomeškem Rdečem križu do zapolnitve mest. Vse informacije se dobijo na spletni strani: [Letovanje otrok na Debelem rtiču | OZRK Novo mesto](http://novomesto.ozrk.si/nase_aktivnosti/letovanje_otrok_na_debelem_rticu/)

Prijave lahko oddate osebno v našem delovnem času ali na elektronski naslov: letovanje.rknm@gmail.com

Na Debelem rtiču bodo dosledno upoštevana vsa priporočila NIJZ v zvezi s preprečevanjem širjenja okužb bolezni kovid-19.

Letovanje sofinancirajo ZZZS in občine Novo mesto, Šentjernej, Škocjan, Dolenjske Toplice, Straža, Mirna Peč, Žužemberk in Šmarješke Toplice.

 Sekretarka

 Barbara Ozimek

Foto: iz letovanj iz preteklih let